ભચાઉમાં બેંકમાં ફ્રેંકિંગ સેવા મળે તેના સક્રિય પ્રયાસ કરાશે | ભચાઉમાં બેંકમાં ફ્રેંકિંગ સેવા મળે તેના સક્રિય પ્રયાસ કરાશે - Divya Bhaskar
ભચાઉમાં બેંકમાં ફ્રેંકિંગ સેવા મળે તેના સક્રિય પ્રયાસ કરાશે
ભચાઉ બાર એસોસિયેશનમાં ખાલી પડેલી હોદ્દેદારોની બેકઠ પર નિમણૂક માટે આયોજિત સમાન્ય સભામાં અરજદારોને ઇન્ટરનેટના અભાવે ઇ-ફ્રેંકિંગ માટે મુશ્કેલીઓ થતી હોવાનું સુચન આવતાં સ્થાનિકે બેંકમાં આ સેવા ઉપલબ્ધ કરાવવાના પ્રયાસ આદરવા નિર્ણય લેવાયો હતો.
એસોસિયેશનના પ્રમુખ વિશાલ કોટકના અધ્યક્ષ સ્થાને આયોજિત બેઠકમાં ખજાનચી તરીકે ઇશ્વર એમ. મિયોત્રા અને લાયબ્રેરિયન પદે શબાનાબેન માંજોઠીની વરણી કરાઇ હતી. આ ઉપરાંત ચમનભાઇ કંસારા, કલાબેન ગાલા, ઇલાબેન શાહ, ભાવનાબેન પટેલ અને પરેશ ઠક્કરને કારોબારી સભ્યો તરીકે સમાવાયા હતા.
તાલુકાના અરજદારોને અવાર નવાર ઇન્ટરનેટ બંધ હોતાં ઇ-ફ્રેંકિંગ અને ફ્રેંકિંગની સમસ્યા થતી હોવાની રજૂઆત આવતાં સ્થાનિકે કેડીસીસી બેંકમાં આ સુવિધા ઉપલબ્ધ કરવા રજૂઆત કરાશે તેમ જણાવાયું હતું. નવા વરાયેલા હોદ્દેદારોને ઉપપ્રમુખ સંતોષ જયસ્વાલ, મંત્રી શામજીભાઇ દરજી, પૂર્વ પ્રમુખ ભરત ભટ્ટ તેમજ એસોસિયેશનના સભ્યોએ શુભેચ્છા પાઠવી હતી.